বিবাহবার্ষিকীতে বিশেষ বার্তা ফুটে উঠল ঐশ্বর্যর পোস্টে

কলকাতা: অভিষেকের (Abhishek Bachcha) সঙ্গে বিচ্ছেদের জল্পনায় জল ঢেলে, বিবাহবার্ষিকীতে আদুরে ছবি পোস্ট ঐশ্বর্যর (Aishwarya Rai)। দীর্ঘদিন পরে অভিষেকের সঙ্গে ছবি শেয়ার করে নিলেন ঐশ্বর্য। ১৮ তম বিবাহবার্ষিকীতে (Aishwarya Rai-Abhishek Bachchan 18th Wedding Anniversary) ইনস্টাগ্রামে অভিষেক ও আরাধ্যার সঙ্গে মিষ্টি ছবি পোস্ট করলেন অভিনেত্রী।

ঐশ্বর্য্য-অভিষেক নাকি দীর্ঘদিন এক ছাদের তলায় থাকেন না। তাঁদের সম্পর্কে লাকি দূরত্ব বেড়েছে। এমন কী অভিষেকের সঙ্গে অভিনেত্রীর নাম জড়িয়েছে। তাঁদের সম্পর্ক নিয়ে সোশ্যাল মিডিয়ায় গুঞ্জনের শেষ নেই। বারে বারেই তাঁরা জল্পনা উড়িয়ে একসঙ্গে ধরা দিয়েছেন। নিজেদের ১৮ বছর পূর্তির পরেই সোশ্যাল মিডিয়ায় একসঙ্গে ছবি শেয়ার করে নিলেন ঐশ্বর্য্য রাই বচ্চন। বিবাহবার্ষিকীতে ইনস্টাগ্রামে অভিষেক ও আরাধ্যার সঙ্গে মিষ্টি ছবি পোস্ট করলেন তিনি। ছবিতে সাদা পোশাকে দেখা গিয়েছে তাঁদের। অভিষেকের বাহুলগ্না স্ত্রী ও মেয়ে। ছবিটি পোস্ট করে একটি সাদা রঙের হৃদয়ের ইমোজি দিয়েছেন অভিনেত্রী। অবশ্য অভিষেক বিবাহবার্ষিকী নিয়ে সোশাল মিডিয়ায় এখনও পর্যন্ত কোনও পোস্ট করেননি।